CELEX: 62014TA0266
Language: sl
Date: 2016-07-18 00:00:00
Title: Zadeva T-266/14: Sodba Splošnega sodišča z dne 18. julija 2016 – Argus Security Projects/Komisija (Javna naročila storitev — Opravljanje storitev varovanja v okviru misija Unije za pomoč pri integriranem upravljanju libijskih meja — Zavrnitev ponudbe ponudnika in dodelitev naročila drugemu ponudniku — Obveznost obrazložitve)

29.8.2016   
            
            
               SL
            
            
               Uradni list Evropske unije
            
            
               C 314/19
            
         Sodba Splošnega sodišča z dne 18. julija 2016 – Argus Security Projects/Komisija
   (Zadeva T-266/14) (1)
   
   ((Javna naročila storitev - Opravljanje storitev varovanja v okviru misija Unije za pomoč pri integriranem upravljanju libijskih meja - Zavrnitev ponudbe ponudnika in dodelitev naročila drugemu ponudniku - Obveznost obrazložitve))
   (2016/C 314/26)
   Jezik postopka: francoščina
   
      Stranki
   
   
      Tožeča stranka: Argus Security Projects Ltd (Limassol, Ciper) (zastopnika: T. Bontinck in E. van Nuffel d’Heynsbroeck, odvetnika)
   
      Tožena stranka: Evropska komisija (zastopnika: F. Castillo de la Torre in D. Gauci, agenta)
   
      Predmet
   
   Predlog na podlagi člena 263 PDEU, ki se nanaša na razglasitve ničnosti sklepa o misiji Evropske unije za pomoč pri integriranem upravljanju libijskih meja (EUBAM Libya) o neizbiri ponudbe tožeče stranke, za oddajo, v konkurenčnem postopku s pogajanji, naročila v zvezi s storitvami varovanja v okviru EUBAM Libya, za pomoč pri integriranem upravljanju libijskih meja (pogodba EUBAM-13-020) in o dodelitvi naročila družbi Garda World Ltd.
   
      Izrek
   
   
               1.
            
            
               Sklep o misiji Evropske unije za pomoč pri integriranem upravljanju libijskih meja (EUBAM Libya) o neizbiri ponudbe družbe Argus Security Projects Ltd za oddajo, v konkurenčnem postopku s pogajanji, naročila v zvezi s storitvami varovanja v okviru EUBAM Libya za pomoč pri integriranem upravljanju libijskih meja (pogodba EUBAM 13 020) in o dodelitvi naročila družbi Garda World Ltd, se razglasi za ničen.
            
         
               2.
            
            
               Evropska komisija nosi lastne stroške.
            
         
      (1)  UL C 245, 28.7.2014.